**Ακτινοδιαγνωστικό Τμήμα Νοσοκομείου Χανίων: Μετά την υπερεφημέρευση του Αυγούστου...Τι??**

Ο ξαφνικός θάνατος του Ακτινοδιαγνωστικού έφτασε και ήταν προδιαγεγραμμένο ότι θα συμβεί....

Αρκετό διάστημα ήξεραν τι θα συμβεί και απλά άφηναν πάντα να εννοηθεί ότι το νοσοκομείο είχε πληθώρα ακτινολόγων...και πράγματι είχε αλλά με μέσο όρο ηλικίας 65 ετών…

Οι δύο (2) θέσεις μονίμων που θα προκηρυχθούν άμεσα αφορούν αποχωρήσεις προηγούμενων ετών...διαδικασία που θα έπρεπε να είχε γίνει ήδη μήνες πριν την αποχώρηση τους ...

Τα κενά πλέον όμως είναι πολλαπλάσια πια....το ίδιο και οι νέες παραιτήσεις ιατρών και η κατάσταση από τον Αύγουστο και μετά θα είναι μη διαχειρίσιμη....

Το αφήγημα ότι οι περισσότερες προκηρύξεις ιατρών του ΕΣΥ αποβαίνουν άγονες δεν θα πρέπει να αποτελέσει επιχείρημα ....για το ενδεχόμενο μελλοντικό  κλείσιμο και του Ακτινοδιαγνωστικού…

Το Ακτινοδιαγνωστικό δεν μπορεί να κλείσει όμως, όπως και κανένα τμήμα του Νοσοκομείου μας.

Με τους ασθενείς που θα προσέρχονται στο ΤΕΠ και τους νοσηλευόμενους ασθενείς τι θα γίνει?

Θα υιοθετηθούν αναγκαστικά οι on call εφημερίες (απομακρυσμένα) στον Αξονικό Τομογράφο για τα επείγοντα περιστατικά. Για τους νοσηλευόμενους και τους εξωτερικούς ασθενείς?? Για τους υπέρηχους από ΤΕΠ και κλινικές όμως πως???

Θα αναγκάσουν ιδιώτες Ακτινοδιαγνώστες ιατρούς με αποζημίωση ανά εξέταση να καλύψουν τις εφημερίες του Ακτινοδιαγνωστικού??

Οι ογκολογικοί και οι χρόνιοι ασθενείς (κατά βάση ανασφάλιστοι του Ν.4368/2016) τι θα γίνουν??...

Η εισαγωγή του ΣΔΙΤ στο ακτινοδιαγνωστικό έχει υιοθετηθεί ήδη πάνω από τρία (3) χρόνια όταν φάνταζε κάτι μακρινό (καινοτομία)  για το τότε ΕΣΥ....

Απαιτούμε την πλήρη στελέχωση του Ακτινοδιαγνωστικού Τμήματος με νέο μόνιμο ιατρικό προσωπικό και την άμεση επέκταση του ΣΔΙΤ σε όλα τα κενά που θα δημιουργηθούν (αρχής γενομένης) από τον Αύγουστο και έπειτα...

Δεν θα επιτρέψουμε την εξαντλητική υπερεφημέρευση για τους εναπομείναντες ιατρούς... (10-11 εφημερίες) για να καλύπτονται μόνο και μόνο οι μηνιαίες εφημερίες με ότι αυτό συνεπάγεται για την σωματική και ψυχική υγεία των εναπομεινάντων ιατρών..

Η παραίτηση και αυτών θα είναι βέβαιη μέχρι τον Σεπτέμβριο....

Άραγε αν οι Ακτινοδιαγνώστες αιτηθούν σύμφωνα με την υπουργική απόφαση του Άδωνι για παράλληλη απασχόληση στον ιδιωτικό τομέα τι θα γίνει???

Η ασφαλής λειτουργία του Τμήματος φαντάζει αδύνατη με την μορφή που είχε μέχρι και σήμερα, με τους μόνιμους (όχι παρατασιακούς) ιατρούς –και με τα τωρινά δεδομένα- να ανέρχονται σε 3-4 μέχρι το τέλος του χρόνου και οι οποίοι θα (εξ;)αναγκάζονται να καλύπτουν 60-62 ενεργείς εφημερίες ανά μήνα. Και βέβαια εάν δεν έχουν παραιτηθεί και άλλοι ως τότε.

Απαιτούμε την άμεση συνδρομή όλων των εμπλεκομένων στην ομαλή και αδιάκοπη λειτουργία του εν λόγω ζωτικού τμήματος του νοσοκομείου μας.

**ΣΥΛΛΟΓΟΣ ΕΡΓΑΖΟΜΕΝΩΝ Γ.Ν.Χ**

**ΕΓΕΣΥΧ Γ.Ν.Χ**